Ihi d amezruy kan ara id-yeceḥden ɣef tmeṭṭut taqbaylit, ɣef tebɣest-is, ɣef tlelli-s, ɣef lɛezz-s, d lḥerma-s d wazal-is ameqqran di temetti taqbaylit tudert-is akk d aḥareb ama ɣef nnif-is amaɣef tmeslayt-is, ama s tmucuha, ama s tmedyazt id-tettawi di yal taswiɛt, dɣa ṣṣenf-agi tufrar-d yis aṭas, imi s usefru id-tbeggen ayen tettḥulfu. Tameṭṭut tsefra yak ɣef tudert-is ama d lfarḥ ama d lqarḥ, imi zik ttawint-tt-id s tjemuyaɛ, aṭas n tlawin ad sefrunt ɣef yiwen yimi. Ttawint-tt-id seg yimi ɣer tmezzuɣt , imi ur tettwaru ara, maca d tilawin i tt-id yennan i tikelt tamezwarut.